Karmskrue

Karmskrue er en skrue spesielt beregnet til å montere dørkarmer. Den spisse delen av skruen er utformet som en vanlig treskrue. Like nedenfor hodet på skruen går det flere kanter formet som gjenger, men de går rundt stammen av skruen som en ring ett sted på stammen. En skrue kan ha fire slike ringer. Disse ringene er formet som gjenger, men flaten mot skruespissen er skrå, og flaten mot skruehodet er vinkelrett på aksen.

Når dørkarmen skal monteres settes karmskruen først i hullet i karmen, og skruen skrues gjennom karmen og inn i reisverket. Når hodet til karmskruen er kommet inn i flukt med karmen vil de flate ringene/gjengene holde hodet til skruen på samme plass i karmen. Dersom skruen skrues ut vil karmen bevege seg fra reisverket. Da kan karmen plasseres på ønsket måte i åpningen i reisverket uten bruk av kiler. 

Festemidler